Държавен вестник, бр. 89, 2025 г., стр. 29

БРОЙ  89	
Д Ъ Р Ж А В Е Н  В Е С Т Н И К 	
СТР.  29   
1.2. Здравните грижи се осъществяват от 
лица, упражняващи регулирана медицинска 
професия от професионално направление 
„Здравни грижи“, както следва:
1.2.1. Медицинска сестра – самостоятелно 
или във взаимодействие с лекар извършва 
общи и специални професионални дейности 
в различни структури на здравеопазването, 
полагайки комплексни грижи за физическо­
то, психическото и социалното здраве чрез 
превенция на болестите и грижи за здравия 
и болния човек, взема решения относно изя­
вени или потенциални проблеми на пациента 
и семейството му, осигурява безопасна сре­
да, провежда научни изследвания, участва в 
образованието, в управлението на здравните 
грижи.
1.2.2. Акушерка – самостоятелно или във 
взаимодействие с лекар извършва общи и спе­
циални професионални дейности в различни 
структури на здравеопазването, полагайки 
комплексни грижи за физическото, психиче­
ското и социалното здраве чрез превенция, 
ранна диагностика и лечение на неусложнена 
бременност, раждане, следродилен период, 
перинатална патология и често срещани 
гинекологични заболявания; поддържане 
и/или запазване на репродуктивното здра­
ве на жените. Акушерката взема решения 
по изявени или потенциални проблеми на 
пациентката и семейството є, осигурява без­
опасна среда, провежда научни изследвания, 
участва в образованието, в управлението на 
здравните грижи.
1.2.3. Медицински лаборант – самостоя­
телно или във взаимодействие с лекар извърш­
ва лабораторни дейности в преданалитичния, 
аналитичния и следаналитичния етап с цел 
превенция, профилактика, диагностика, епи­
демиологичен надзор и контрол.
1.2.4. Рентгенов лаборант – извършва об­
разни изследвания и терапевтични процедури 
самостоятелно, по назначение на лекар/лекар 
по дентална медицина или във взаимодействие 
с него съгласно съответните разпоредби с 
диагностична и терапевтична цел – конвен­
ционална и интервенционална рентгенова 
диагностика, компютърна томография, маг­
нитно-резонансна томография, мамография, 
ултразвукова диагностика, остеометрия, ден­
тални рентгенографии, извършва процедури 
в областта на лъчелечението и нуклеарната 
медицина и осигурява на пациента необхо­
димата лъчезащита.
1.2.5. Рехабилитатор – самостоятелно или 
във взаимодействие с лекар прилага утвърдени 
и доказани методи на функционална диагнос­
тика и лечение на заболявания и състояния, 
включващи или водещи до двигателен дефи­
цит и използващи средствата на физикалната 
медицина – електролечение, светлолечение, 
хидротерапия и балнеолечение, кинезитера­
пия (пасивна, активна и специализирана) и 
лечебен масаж.
1.2.6. Масажист с увредено зрение – из­
вършва дейности в областта на физикалната 
и рехабилитационната медицина, включващи 
лечебен масаж, класически масаж и масаж 
със специализирани техники и пасивна ки­
незитерапия.
2. Изисквания към дейността на специа­
листите по здравни грижи
Професионалните дейности, които осъ­
ществяват специалистите по здравни грижи, 
са в съответствие с определените в наредбата 
по чл. 7 от ЗСОМСААМСЛАЗПФ. При осъ­
ществяване на професионалните си дейности: 
2.1. практикуват качествено и отговорно, 
като запазват достойнството и безопасността 
на пациента с цел насърчаване здравето и 
благосъстоянието;
2.2. оказват подкрепа при удовлетворяване 
на физическите и психическите здравни пот­
ребности на хора от всички възрасти;
2.3. оказват подкрепа за възстановяване на 
автономността на пациента;
2.4. осигуряват безопасна и ефективна гри­
жа за нуждаещите се в условия на спешност;
2.5. извършват анализ на възможните 
интервенции, включително използването на 
съвременни технологии;
2.6. планират и предоставят здравни грижи 
в съответствие с Правилата за добра медицин­
ска практика по здравни грижи и протоколи, 
технически фишове и алгоритми за дейности, 
утвърдени от Българската асоциация на про­
фесионалистите по здравни грижи;
2.7. използват съвременни знания и доказа­
телства за оценка, планиране, предоставяне на 
здравни грижи, обсъждат резултатите, влияят 
върху промяната и насърчават здравето и 
най-добрите практики;
2.8. вземат партньорски решения, основани 
на научни доказателства и индивидуалните 
особености на пациента, за да се осигурят 
висококачествени грижи и изследвания;
2.9. притежават задълбочени познания в 
областта на здравните грижи;
2.10. установяват физическите, социалните 
и психологическите потребности на хората, 
групите и общностите;
2.11. разбират принципите, приоритетите 
и практиката на общественото здраве;
2.12. оценяват нуждите на хора, групи и 
общности и оказват действия за подобряване 
на здравето и благосъстоянието;
2.13. оценяват здравния риск и предприемат 
навременни действия за неговото предотвра­
тяване;